Euroopa Ühendatud Vasakpoolsed ja Põhjala Vasak-Rohelised

Euroopa Ühendatud Vasakpoolsed ja Põhjala Vasak-Rohelised (EÜV/PVR) (Gauche Unitaire Européen – Nordic Green Left (GUE/NGL) – üldlevinud lühend, Gauche Unitaire Européenne, Gauche Verte Nordique (GUE) – prantsuse keeles, European United Left – Nordic Green Left (EUL/NGL) – inglise keeles, Vereinigte Europäische Linke – Nordische Grüne Linke (VEL/NGL) – saksa keeles) on Euroopa Liidu sotsialistlikke ja kommunistlikke parteisid ühendav Euroopa Parlamendi fraktsioon. See on suuruselt viies europarlamendi fraktsioon. Pärast Euroopa Parlamendi valimisi 2014. aastal kuulub GUE/NGLi 51 liiget 14 maalt.

Erinevalt teistest fraktsioonidest on EÜV/PVR konföderatiivne, s.t tal puudub ühine programm ja ta koosneb kahest grupist: GUE – Euroopa Ühendatud Vasakpoolsed (koosneb Euroopa Vasakpartei liikmetest ja sõltumatutest vasakparteidest) ja NGL – Põhjamaade Vasakrohelised (koosneb Rootsi, Soome ja Taani vasakparteidest). 

Parteil on mitmeid liikmestaatuse klasse. Liikmesparteid on grupi täisliikmed. Mitu parteid said hiljuti vaatleja staatusest täisliikmeks seoses sellega, et nende riigid ühinesid Euroopa Liiduga. Assotsieerunud liikmed on nendest riikidest, mis ei kuulu ELi.

Koostöölepingus on määratud fraktsiooni tegevuse põhivaldkonnad. Need on
 tööpuudus ja töötajate kaitse;
 keskkonnakaitse;
 inimõigused ja võrdõiguslikkus;
 rahumeelse maailma ideaal;
 ühtse sotsiaalse Euroopa loomine, mis pakuks kõrget sotsiaalset turvalisust kõikidele Euroopa Liidu kodanikele.

Fraktsiooni kuuluvad parteid
Fraktsioon koosneb alljärgnevatest rahvuslikest poliitilistest parteidest:

RiikRahvuslik LiikmesparteiEuroopa ParteiAllgruppKüprosTöörahva Progressiivne Partei AKELEL-vaatlejaGUETšehhiČechy ja Morava Kommunistlik ParteiEL-vaatlejaGUESoomeVasakliitNGLANGLPrantsusmaaParti Communiste FrançaisELGUESaksamaaVasakparteiELGUEKreekaSynaspismosELGUEKreeka Kommunistlik Parteiei kuuluGUEIirimaaSinn Féinei kuuluNGLItaaliaKommunismi Taasasutamise ParteiELGUEItaalia Kommunistlik ParteiEL-vaatlejaGUEHollandSotsialistlik Parteiei kuuluGUEPortugalPortugali Kommunistlik Parteiei kuuluGUESlovakkiaSlovaki Kommunistlik ParteiEL-vaatlejaGUEHispaaniaÜhendatud VasakpoolsedELGUERootsiRootsi VasakparteiNGLANGLInglismaa (Põhja-Iirimaa)Sinn Féinei kuuluNGLAssotsieerunud liikmed parlamendiliikmetegaPortugalVasakpoolne blokkELGUEAssotsieerunud liikmed ilma parlamendiliikmetetaLuksemburgVasakpoolsedELGUEAssotsieerunud parteid väljastpoolt Euroopa LiituNorraSotsialistlik VasakparteiNGLANGLŠveitsŠveitsi TööparteiELGUEParteid parlamendiliikmetega kui Parlamendi grupi assotsieerunud liikmed TaaniFolkebevaegelsenei kuuluNGL

GUE/NGL-i seisukohad
GUE/NGL soovib, et Euroopa Liidus valitseks maade vahel solidaarsus ning et mõjuvõimsamad riigid ei suruks oma poliitikat teistele peale.

GUE/NGL leiab, et praegu on Euroopa Liidus liiga vähe demokraatiat ning et EL lähtub põhiliselt uusliberaalsest poliitikast, mis suuresti eirab tavakodanike vajadusi. Seetõttu tähtsustab GUE/NGL maade koostööd, mis kindlustaks nende spetsiifiliste probleemide, vajaduste ja tugevate külgede arvestamise Euroopa Liidus.

GUE/NGL on veendunud, et rahulikuks kooseksisteerimiseks ei ole vaja Euroopa Liidu militariseerimist. GUE/NGL pooldab turvalist tulevikku, kuid seda mitte sõjalise võimu, vaid pigem organisatsioonidevahelise koostöö abil.

 Viited 

 Välislingid 
GUE/NGLi koduleht

Kategooria:Euroopa Parlament
Kategooria:Sotsialistlikud parteid
Kategooria:Rohelised parteid